10. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ. Αριθ. 12229 της 8 Οκτ/13 Δεκ. 1956 (ΦΕΚ Β΄ 269) Περί καθορισμού επιτοκίου της εις τους δικαιούχους του Α.Ο.Ο.Α. παρεχομένης πιστώσεως. Έχοντες υπ’ όψιν την διάταξιν του άρθρ. 1 παρ. 2 του Α.Ν. 1563/50, κυρωθέντος υπό του Νόμ. 2113/52, αποφασίζομεν: Εγκρίνομεν την κατά την υπ’ αριθ. 68 της 13 Σεπτ. 1956 Συνεδρίασιν του Διοικητικού Συμβουλίου του Αυτονόμου Οικοδομικού Οργανισμού Αξιωματικών ληφθείσαν απόφασιν περί καθορισμού εις 4% του επιτοκίου της εις τους δικαιούχους του Α.Ο.Ο.Α. παρεχομένης πιστώσεως έναντι της εις αυτούς παραχωρηθείσης κατοικίας. Ο υπολογισμός του επιτοκίου, ως ανωτέρω καθωρίσθη, άρχεται από της 1ης Οκτ. 1956, αφορά δε τας πιστώσεις των από της συστάσεως του Α.Ο.Ο.Α., δικαιωθέντων κατοικίας ως και εκείνων, οίτινες εις το μέλλον ήθελον δικαιωθή τοιαύτης. Σελ. 712(α) 268-130 